EkBass/fiwiki-20250220-pages-articles huggingface dataset:
Juokse sinä humma

Juokse sinä humma on Tapio Rautavaaran tunnetuksi tekemä laulu, jonka hän levytti ensimmäisen kerran vuonna 1953. Laulu perustuu kansansävelmään, jota Rautavaara on muokannut ja lisännyt sanoihin omaa tekstiään. Rautavaara kertoi, että oli kerännyt laulun sanoja eri lähteistä, miettinyt ja muokannut laulua pitkään mielessään, ennen kuin levytti sen. Laulun alkuperäisessä tekstissä, joka on julkaistu Erkki Ala-Könnin toimittamassa Härmän laulukirjassa, oli Rautavaaran mielestä liikaa rehvakkuutta ja uhoa, eikä se sellaisena soveltunut hänen ohjelmistoonsa. Niinpä hän jätti siitä jäljelle vain säkeen "juokse sinä humma kun tuo taivas on niin tumma ja kotia pitkänlainen matka". Rautavaara lievensi tekstiä ja lisäsi siihen elämänfilosofiaa. Hän itse oli vakuuttunut siitä, että laulun suosion salaisuus oli säkeessä "voi kuinka pieninä palasina onkaan mun leipäni maailmalla", jossa oli heijastuksia hänen omasta työstään.Lasse Erola: Tapsa: Tapio Rautavaaran elämä, s. 225. Helsinki: Helsinki-kirjat, 2012. Myös sovitustyö studiossa yhdessä George de Godzinskyn kanssa vei aikaa. Rautavaara muisteli myöhemmin etsineensä de Godzinskyn kanssa oikeansävyistä kavioiden kopsetta viiden tunnin ajan – "se tuntui aina kaljakuskin hevosen hölkältä" –, kunnes oikea sointi löytyi pianon ja kontrabasson yhdistelmästä. Lopputuloksena oli yksi Rautavaaran tunnetuimmista levytyksistä. Rautavaara levytti laulun vielä uudelleen 1967, tällä kerralla Toivo Kärjen sovituksena. Rautavaara oli urheilun merkeissä tutustunut tšekkiläisiin Dana ja Emil Zatopekiin, jotka muistelivat hänen laulelleen Juokse sinä humma -laulua jo Lontoon olympialaisten aikaan. Dana ja Emil Zatopekista sekä Liisa ja Tapio Rautavaarasta tuli elinikäiset ystävät, ja Juokse sinä humma oli yksi Zatopekien lempilauluista. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Juokse sinä humma” ylsi listan sijalle 98. ==Lähteet== Luokka: Tapio Rautavaaran kappaleet Luokka:Vuoden 1953 kappaleet
Vain merimies voi tietää

Vain merimies voi tietää on Tapio Rautavaaran säveltämä ja Heikki Saaren sanoittama laulu, joka tunnetaan parhaiten Rautavaaran levytyksenä. Laulu on yksi ensimmäisistä Rautavaaran omien sävellysten levytyksistä. Ensimmäinen versio levytettiin 1951, ja sen sovitus on Georg Malmsténin. Uudempi versio on vuodelta 1963, sovittajana Harry Bergström. ==Lähteet== Luokka: Tapio Rautavaaran kappaleet Luokka:Vuoden 1951 kappaleet
Ernst Andersin

Ernst Fredrik Andersin (13. syyskuuta 1856 Valkeala – 14. helmikuuta 1926 Viipuri) oli suomalainen insinööri ja merenkulkuneuvos. Andersin oli mukana rakentamassa yhteensä 11:tä majakkaa, ja hän toimi muun muassa Bengtskärin majakan rakennustöiden johtajana. Useimpien virkamiesten tavoin hän erosi tehtävästään vuonna 1912 vastalauseeksi luotsi- ja majakkalaitoksen venäläistämiselle. Hän sai kuitenkin virkansa takaisin vuonna 1917, ja hänet nimitettiin sittemmin merenkulkuneuvokseksi. Ernst Andersinin isä oli muun muassa Postihallituksen pääjohtajana toiminut Fredrik Alexander Andersin ja sisar Helsingin tyttölukion rehtori Hanna Andersin. == Lähteet == Luokka:Suomalaiset insinöörit Luokka:Vuonna 1856 syntyneet Luokka:Vuonna 1926 kuolleet
Greatest Hits (Anna Abreu)

Greatest Hits on Anna Abreun 22. helmikuuta 2012 julkaistu ensimmäinen kokoelmalevy. Kokoelman perusversio sisältää vain CD:n, jolle on kerätty kaikki Abreun julkaisemat singlet, sekä satunnaisia albumiraitoja. Kokoelmasta julkaistiin myös versio, joka sisältää DVD-levyllä kaikki Abreun musiikkivideot sekä dokumentin. Greatest Hits oli Suomen virallisella albumilistalla kuusi viikkoa Top50:ssä ollen korkeimmillaan sijalla 18. ==Kappaleet== CD # # # # # # # # # # # # # # # # # # DVD # Stereo # Hysteria # Impatient # Music Everywhere # Silent Despair # Vinegar # Ivory Tower # End of Love # Anna Abreu -dokumentti vuodelta 2007 == Lähteet == == Aiheesta muualla == * Greatest Hits Discogsissa Luokka:Vuoden 2012 kokoelma-albumit Luokka:Anna Abreun albumit
Hämähäkinruohot

Hämähäkinruohot (Thesium) on kasvisuku santelipuukasvien heimossa. Siihen kuuluu 325 lajia Vanhassa maailmassa kasvavia ruohomaisia kasveja. Hämähäkinruohot ovat puoliloisia, jotka loisivat muiden kasvien juuristossa. Pohjoismaissa kasvaa kaksi hämähäkinruoholajia, ketohämähäkinruoho (Thesium alpinum) Etelä-Ruotsissa ja arohämähäkinruoho (Thesium ebracteatum) Tanskassa. == Lajeja == * ketohämähäkinruoho (Thesium alpinum) * rotkopuikkio (Thesium canariense, syn. Kunkeliella canariensis) * arohämähäkinruoho (Thesium ebracteatum) * pikkuhämähäkinruoho (Thesium humile) * mascanpuikkio (Thesium psilotocladum, syn. Kunkeliella psilotoclada) * retamapuikkio (Thesium retamoides, syn. Kunkeliella retamoides) * mehipuikkio (Thesium subsucculentum, syn. Kunkeliella subsucculenta) == Lähteet == == Aiheesta muualla == * Finto: Kassu – Kasvien suomenkieliset nimet: Thesium * Finto: Kassu – Kasvien suomenkieliset nimet: Kunkeliella Luokka:Santelikasvit Luokka:Loiskasvit
Brook Kerr

Brook Kerr (s. 21. marraskuuta 1973 Indianapolis, Indiana, Yhdysvallat) on yhdysvaltalainen näyttelijä. ==Ura== Brook Kerr tunnetaan parhaiten Whitney Russellin roolista saippuasarjassa Passions.Brook Kerr: Interview with Soaps.com Soaps.com 11.11.2009Passions Biographies - Brook Kerr NBC Hän näytteli sarjassa vakituisesti vuosina 1999–2007. Hän palasi sarjaan sen muutaman viimeisen jakson ajaksi vuonna 2008. Samana vuonna Kerr sai Tara Thorntonin roolin True Blood -sarjan alkuperäisestä pilottijaksosta, jota ei esitetty televisiossa.HBO rolls with Ball's 'True Blood' Variety 9.8.2007 HBO tilasi jakson perusteella sarjan ensimmäisen tuotantokauden, mutta Taran esittäjäksi vaihdettiin Rutina Wesley.The Futon's First Look: "True Blood" (HBO) Futon Critic 5.6.2008 Vuonna 2009 Kerr näytteli televisioelokuvassa Flower Girl. Hän on vieraillut useissa televisiosarjoissa kuten Moesha, CSI: Miami ja NCIS: Los Angeles. ==Yksityiselämä== Brook Kerr on kotoisin Indianapolisista Indianasta. Hän muutti Los Angelesiin luomaan näyttelijänuraa valmistuttuaan lukiosta.Brook Kerr playing Whitney Russell Soaps.com Kerr on ollut yhdessä puolisonsa Christopher Warrenin kanssa teini-ikäisestä asti. Kerr sai 16-vuotiaana Warrenin kanssa pojan.Brook Kerr Biography Internet Movie Database Kerrin ja Warrenin poika Chris Warren Jr. on nykyään näyttelijä. ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Vuonna 1973 syntyneet Luokka:Elävät henkilöt
Ajokkaat

Ajokkaat eli isoajokkaat (Zostera) on vesikasvisuku ajokaskasvien heimossa. Siihen kuuluu 12 lajia, joiden levinneisyysaluetta ovat maailman kaikki valtameret. Ajokkaat ovat tyypillisesti monivuotisia uposkasveja, joilla on suikertava juurakko ja nauhamaiset lehdet.. == Lajeja == Pohjoismaissa kasvaa kolme ajokaslajia: * kaita-ajokas (Zostera angustifolia) * meriajokas (Zostera marina) * pikkuajokas (Zostera noltii, syn. Nanozostera noltii) Yleisin on meriajokas, jota kasvaa Pohjoismaissa Atlantin rannikolla laajasti ja Itämeren eteläosassa. Suomessa meriajokasta esiintyy harvinaisena lounaisrannikolla ja laji on silmälläpidettävä. Muut ajokaslajit: Z. asiatica, Z. caespitosa, Z. capensis, Z. capricorni, aimoajokas (Zostera caulescens), Z. japonica, Z. mucronata, Z. muelleri, Z. nigricaulis, Z. novazelandica, Z. polychlamys ja Z. tasmanica. == Lähteet == == Aiheesta muualla == * Suomen Lajitietokeskus: Isoajokkaat – Zostera * ITIS: Zostera * United States Department of Agriculture (USDA): Zostera * Flora of China: Zostera Luokka:Ajokaskasvit
Käsikello

Käsikello (engl. handbell) on kellosoitin, joka on tehty kuten pieni kirkonkello, johon on lisätty käsikahva. == Historia == Tiettävästi ensimmäinen pieni käsikello valettiin Englannissa vuonna 1696. == Musiikki == Käsikelloilla voidaan soittaa erilaista musiikkia melkein rajoituksetta. Kelloja soitetaan yleensä kuoroissa, joissa on useita soittajia. Kellot ovat asetettuna pöydälle soittajien eteen. Käsikelloilla soitetaan musiikkia siten, että yksi käsikello vastaa yhtä säveltä ja yksi soittaja vastaa useasta sävelestä eli useasta kellosta. Välillä soittajat vaihtavat kelloja keskenään, sillä suuret bassokellot painavat jopa neljä kilogrammaa. Kelloja kiertämällä ja vääntämällä saadaan kello soimaan eri tavoilla. == Käsikellokuorot == Suosituinta käsikellon soitto on sen kotimaassa Britteinsaarilla. Käsikelloja soitetaan paljon myös Yhdysvalloissa ja Aasiassa. Manner-Euroopassa on viitisenkymmentä käsikellokuoroa ja Suomessa on kuusi kuoroa. Tallinnassa sijaitsevassa musiikkikoulussa käsikellon soittoa voi opiskella pääaineena. === Käsikellokuorot Suomessa === Suomessa käsikellokuoroja on viidellä eri paikkakunnalla: *Kuopiossa (Dolce, Vivo) *Vantaalla (Laulu- ja käsikelloyhtye Sonus) *Rovaniemellä (Lapin Käsikellot) *Jyväskylässä (Kide) *Turussa (Hups!) Dolce-kuorolla on Suomen laajin kellokokoelma, 189 kelloa. Kaikkia käytetään esiintymisissä. == Katso myös == * Chimekello ==Lähteet== == Aiheesta muualla == Luokka:Kellot (soittimet)
Suurin voitto

Suurin voitto on Hannu Lemisen ohjaama sairaalaelokuva vuodelta 1944. Lemisen omaan käsikirjoitukseen perustuvan elokuvan tapahtuman sijoittuvat elokuvanteon nykyaikaan, mutta sotaan siinä ei viitata. Lappiin suunnitellut ulkokuvaukset eivät sotatilanteen vuoksi toteutuneet. Taustaa, viitattu 12.4.2014 Helena Kara on Elokuva-Aitan 10/1944 haastattelussa sanonut pitäneensä rooliaan vastenmielisenä. ==Juoni== Tarinassa sankarilääkäri Aarno Tapio (Eino Kaipainen) yrittää löytää parannuskeinoa paikkakunnalle levinneeseen epidemiaan. Hän on osapuolena kolmiodraamassa, jonka kaksi muuta osapuolta ovat hänen vaimonsa Asta Tapio (Sylvi Palo) ja sairaanhoitaja Taina Kulo (Helena Kara). ==Arviot== Elokuvan yleisömenestys oli vaatimaton, eivätkä aikalaiskriitikotkaan innostuneet siitä. Paula Talaskivi (Helsingin Sanomat) kirjoittaa: ”Katsoja tuntee koko ajan jutun kovin tutuksi, ikään kuin ’ylöslämmitetyksi’ tusinasta samantapaisesta amerikkalaisesta lääkärifilmistä.” Olavi Vesterdahl (Aamulehti) pitää lääkärintyötä kuvaavia jakso parhaimpina, mutta henkilökuvien käsittely olisi vaatinut tiiviimpää otetta. Väinö Haapalaisen musiikki nostettiin monessa arviossa myönteisesti esiin, Lehdistöarvio, viitattu 12.4.2014 ja Haapalainen saikin elokuvan 50-vuotisjuhlan musiikkipalkinnon, jonka yhteydessä mainitaan muitakin elokuvatöitään. Myöhemmässä kritiikissä elokuvaa luonnehditaan melodraamaan pyrkiväksi mutta teennäisen lopun vuoksi latteaksi ja Eino Kaipaisen roolisuoritusta jäykäksi.Päivän elokuvia, Tv-maailma, 2/2012 Toisen kriitikon mukaan lääkäridraama on vakavan juhlallinen. Muualla yleistynyttä aihetta käsitellään tässä ensimmäisen kerran suomalaisessa elokuvassa.Arto Pajukallio, Elokuvat, Helsingin Sanomat 13.1.2012, Radio ja tv Elokuva jää erään arvioijan mukaan teennäisen lopun takia latteaksi, vaikka siinä on pyrkimystä melodraaman mittoihinKT: Suurin voitto, Päivän elokuvia, Tv-maailma, 15/2014 sivu 12. ==Näyttelijät== ==Lähteet== Luokka:Hannu Lemisen ohjaamat elokuvat Luokka:Suomalaiset mustavalkoelokuvat Luokka:Vuoden 1944 suomalaiset elokuvat
Yleisluistelun Suomen-mestaruuskilpailut 1906

Suomen luistelumestaruudesta kilpailtiin Tampereella 27.-28. tammikuuta 1906. Vain miehet kilpailivat. Mestaruuden saavuttaakseen oli voitettava vähintään kaksi matkaa kolmesta. Mestariksi kahdella matkavoitolla kruunattiin HSK:n Johan Wikander. Tampereen luistinklubin 400 metrin radalla toisen käänteen säde oli 24 ja toisen 28 metriä. Kullakin matkalla palkittiin neljä parasta luistelijaa, ja erikoista oli, että kun 500 metrillä 2.sija jaettiin kahden urheilijan kesken annettiin seuraavaksi parhaalle sijaluku 3 jne... Ensimmäisenä kilpailupäivänä luisteltiin 1 500 metriä, toisena ensiksi 500 ja lopuksi 5 000 metriä. === Miesten yleiskilpailu === Sija Kilpailija 500 m # 1 500 m # 5 000 m # 1 Johan Wikander 47,4 1 2.44,2 1 9.32,2 4 Walter Ylander 48,2 2 2.45,8 2 9.32,2 4 Antti Wiklundentinen Kursanoff 49,4 7 2.48,2 3 9.26,6 2 Franz Fredrik Wathén 49,2 6 2.48,6 4 9.29,6 3 Gunnar Strömsten 49,2 6 2.49,6 5 9.22,2 1 E. Lindman 48,6 4 2.52,8 7 10.12,0 - Gösta Spennert 48,2 2 2.55,2 12 10.33,6 - E. Lahtinen 48,4 3 2.58,6 16 10.29,6 - A. Andrejeff 48,6 4 3.00,6 17 10.56,8 - Jussi Viinikainen 48,8 5 2.50,8 6 9.46,6 6 Väinö Wickström 49,6 8 2.53,2 8 10.06,6 9 Gustaf Tornrooth 49,8 9 2.53,6 9 - Arthur Berttula 49,6 8 2.54,6 10 9.53,4 8 Lauri Koskinen - 2.54,8 11 9.39,4 5 Vänttinen - 2.56,6 13 - K. Törnroth 49,6 8 2.57,6 14 - K. Lindholm - 2.57,8 15 9.48,2 7 A. Nordlund 50,2 10 - 10.08,4 10 K. Koskinen 50,6 11 - - == Lähteet == * 01.03.1906 Suomen Urheilulehti no 2 * 28.01.1906 Hufvudstadsbladet no 26A * 31.01.1906 Työmies no 25 * 29.01.1906 Hufvudstadsbladet no 27 ===Viitteet=== Luokka:Vuoden 1906 pikaluistelu Luokka:Tampereen urheilutapahtumat Luokka:Pikaluistelun Suomen- mestaruuskilpailut
Anabasis (sarjakuva)

Anabasis on Petri Hiltusen sarjakuvamukaelma Ksenofonin kreikankielisestä alkuteoksesta Anabasis, joka on suomennettu nimellä Kyyroksen sotaretki. Sarjakuvan ensimmäinen osa ilmestyi 2011 nimellä Anabasis. 1. osa, Kyyroksen sotaretki Arktisen Banaanin kustantamana. Anabasis kertoo, kuinka Persian kuningas Kyyros nuorempi kokoaa vuonna 401 eaa. armeijan, johon kuuluu 10 000 kreikkalaista hopliittia, mukaan lukien Ksenofon itse. Kyyros yrittää kukistaa veljensä Artakserkses II:n, mutta kärsii tappion Kunaksan taistelussa. Kreikkalaiset palkkasotilaat päättävät tämän jälkeen marssia kotiin vihamielisen Vähän-Aasian läpi. == Lähteet == == Aiheesta muualla == * Janne Suominen: Palkkasoturit pulassa. Lumo 15.9.2011. * Jukka Laine: Maailman ensimmäinen ylöskirjattu sotaretki sarjakuvana. Kvaak.fi 20.9.2011. * Reijo Valta: Sisämaasta merelle. Kvaak.fi 12.4.2013. Luokka:Sarjakuva-albumisarjat Luokka:Suomalaiset sarjakuvat
A Raisin in the Sun

A Raisin in the Sun on vuonna 2008 julkaistu yhdysvaltalainen draama-/televisioelokuva, joka perustuu Lorraine Hansberryn näytelmään. Näytelmästä on tehty elokuvaversiot myös 1961 (Särkynyt illuusio) ja 1989. Elokuvan pääosia esittävät Sean 'P. Diddy' Combs, Sanaa Lathan, Audra McDonald, Phylicia Rashād, Justin Martin, Bill Nunn, John Stamos, David Oyelowo ja Sean Patrick Thomas. Morgan Freeman tekee elokuvassa roolin elokuvan kertojana. Elokuvan on ohjannut Kenny Leon. == Lähteet == * === Viitteet === ==Aiheesta muualla== * Luokka:Yhdysvaltalaiset draamaelokuvat Luokka:Yhdysvaltalaiset televisioelokuvat Luokka:Vuoden 2008 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat
Miesten yleisluistelun maailmanmestaruuskilpailut 1906

Yleisluistelun maailmanmestaruudesta kilpailtiin Helsingissä 24.-25. helmikuuta 1906. Vain miehet kilpailivat. Kukaan kilpailijoista ei saavuttanut mestaruuteen vaadittavaa kolmea matkavoittoa, joten mestaruus jäi jakamatta. Kilpailuun osallistui kaksi urheilijaa Venäjältä ja Norjasta, muut 14 luistelijaa edustivat Suomea. === Miesten yleismestaruus === Sija Kilpailija Maa 500 m # 5 000 m # 1 500 m # 10 000 m # Nikolai Sedov 53,0 4 9.45,2 1 2.46,6 3 19.03,6 1 Gunnar Strömstén Suomi 54,2 6 9.59,0 2 2.42,6 2 20.01,8 2 Rudolf Gundersen 51,6 2 10.30,6 11 2.41,6 1 21.02,6 10 Franz Fredrik Wathén Suomi 52,6 3 10.25,2 8 2.52,4 10 20.19,8 5 Erkki Vanhala Suomi 56,2 13 10.04,2 3 2.50,8 8 20.14,8 3 Arthur Berttula Suomi 54,4 8 10.21,6 6 2.50,2 6 20.34,2 6 Antti Wiklund Suomi 56,2 13 10.08,8 4 2.50,6 7 20.35,0 7 Toivo Kestilä Suomi 54,2 6 10.45,4 15 2.48,6 5 20.53,0 9 Konrad Liljeberg Suomi 58,8 16 10.14,6 5 2.50,8 8 20.18,6 4 Lauri Koskinen Suomi 57,0 15 10.32,8 12 3.00,4 13 20.37,6 8 Väinö Wickström Suomi 55,6 12 10.27,8 9 2.56,8 12 - - G. Törnrooth Suomi 54,6 9 (kaatui) - 2.53,6 11 - - Johan Wikander Suomi 50,8 1 10.29,8 10 2.47,6 4 - - Gustav Ylander Suomi 53,6 5 10.24,4 7 - - - - Jussi Wiinikainen Suomi 55,0 10 10.38,0 14 3.03,8 14 - - Laarne Lindberg Suomi (kaatui) - 10.35,0 13 - - - - Oluf Steen 55,4 11 (kaatui) - - - - - Trifanov (kaatui) - - - - - - - == Lähteet == * 01.04.1906 Suomen Urheilulehti no 3 * 01.03.1906 Uusi Aura no 25 * 25.02.1906 Uusi Aura no 46A Luokka:Vuoden 1906 pikaluistelu Luokka:Pikaluistelun maailmanmestaruuskilpailut Luokka:Helsingin urheilutapahtumat Luokka:Suomen pikaluistelu
Mies joka antoi partansa kasvaa

Mies joka antoi partansa kasvaa () on Olivier Schrauwenin vuonna 2010 ilmestynyt sarjakuva-albumi. Teos koostuu alun perin lehdissä ilmestyneistä jaksoista sekä niitä yhdistämään piirretyistä uusista jaksoista. Teoksen suomennos ilmestyi 2011 Kreegah Bundolon ja Huuda huudan kustantamana. == Lähteet == == Aiheesta muualla == * Jokke Saharinen: Mies joka antoi partansa kasvaa. Keskisuomalainen 18.12.2011. * Juha Veltti: Mies joka antoi partansa kasvaa. Kvaak.fi 28.12.2011. Luokka:Sarjakuva-albumit Luokka:Vuoden 2010 kirjat
Operaatio Henkiinjäänyt

Operaatio Henkiinjäänyt (tunnetaan myös nimillä Iskujoukko Z ja Z-partio) () on vuonna 1982 julkaistu australialainen sotaelokuva, joka kertoo Z Special Unitin sotilaista, jotka taistelivat japanilaisia vastaan toisessa maailmansodassa. Elokuvan pääosia esittävät Mel Gibson, Sam Neill, John Phillip Law, Chris Haywood, John Waters, Chun Hsiung Ko, Sylvia Chang ja Chun Ku. Elokuvan on ohjannut Tim Burstall. == Vastaanotto == Video-oppaassa vuodelta 1994 Kari Hintikka luonnehti elokuvaa tyypilliseksi kommandofilmiksi ja ponnettomaksi paukutteluksi köyhillä tehosteilla. Hän antoi sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * Luokka:Toiseen maailmansotaan pohjautuvat elokuvat Luokka:Tositapahtumiin perustuvat elokuvat Luokka:Vuoden 1982 australialaiset elokuvat
Hermolomamatka

Hermolomamatka on J. A. Mäen vuonna 2011 ilmestynyt sarjakuva-albumi. Radiopuhelimet-yhtyeen laulajana tunnetun Mäen esikoisalbumin kustansi Like. == Lähteet == == Aiheesta muualla == * Reijo Valta: Mäen Hermolomamatka. Pois työpöydältä 16.9.2011. * Matti Komulainen: Pakomatka minästä. Turun sanomat 20.9.2011. * Juha Mäkinen: Kadonneen lapsuuden etsintä löysäilee . Savon sanomat 21.11.2011. * Janne Suominen: Delirium tremens ja henkinen kasvu . Lumo 22.11.2011. Luokka:Sarjakuva-albumit Luokka:Vuoden 2011 kirjat Luokka:Suomalaiset sarjakuvat
Matildansarvikyy

Matildansarvikyy (Atheris matildae) on kyykäärmeiden heimoon kuuluva käärmelaji. Laji löytyi Tansanian lounaisosasta ja esiteltiin joulukuussa 2011. Käärmeellä on keltamusta suomupinta, vihreät silmät sekä kaksi piikikästä sarvea. Käärme nimettiin luonnonsuojelujärjestö Wildlife Conservation Societyn Tansanian-johtajan Tim Davenportin tyttären mukaan. Davenport kuului kolmen ihmisen ryhmään, joka löysi käärmeen. ==Lähteet== ==Aiheesta muualla== *ITIS: Atheris matildae Luokka:Kyykäärmeet Luokka:Uhanalaiset matelijat
Poljin

Poljin on suomalaisen Pyöräilykuntien verkosto ry:n julkaisu ja internetsivusto. Yhdistyksen ja sen ylläpitämien julkaisujen päämääränä on tuottaa hyvinvointia kehittämällä pyöräilyä liikennemuotoina ja arkiliikuntana. Verkosto tuottaa tietoa verkoston jäsenten ja muiden pyöräilyn edistämisestä kiinnostuneiden tahojen käyttöön. Yhdistys toimii kuntien, valtionhallinnon, ELY-keskusten, yritysten ja järjestöjen sekä muiden tahojen välisenä yhteistyöverkostona. == Katso myös == * EuroVelo == Lähteet == * Pyöräilykuntien verkosto ry:n internetsivut Luokka:Pyöräily Luokka:Suomalaiset verkkosivustot Luokka:Suomalaiset verkkolehdet
Anna-Kaari Hakkarainen

Anna-Kaari Hakkarainen (s. 1979) on suomalainen kirjailija. Hän on valmistunut taiteen maisteriksi Taideteollisesta korkeakoulusta (nykyinen Aalto- yliopisto), jossa hän opiskeli visuaalisen kulttuurin tutkimusta. Kirjoittamista hän on opiskellut Kriittisessä korkeakoulussa. Hakkaraisen isä oli kirjailija Olli Hakkarainen ja isoisotäti Tulenkantajiin kuulunut runoilija Anna Kaari, jonka mukaan Hakkarainen on saanut etunimensä. Hakkaraisen esikoisromaani Verkko ilmestyi Tammen kustantamana 2011. Teos sijoittuu vaihtoehtohistoriaan, jossa Suomi on neuvostotasavalta. Syntymäaika: Fennica. Hänen toinen romaaninsa, balladimuotoinen Purkaus ilmestyi Tammen kustantamana 2014. Teos sijoittuu Heimaey-nimiselle saarelle Islantiin, jossa tapahtui tulivuorenpurkaus vuonna 1973. Tapahtuma on osa romaanin tematiikkaa. Hakkaraisen kolmas romaani Kristallipalatsi ilmestyi syksyllä 2016. Teos on nykyaikaan sijoitettu mukaelma Oscar Wilden romaanista Dorian Grayn muotokuva. Kristallipalatsi pohtii estetiikan ja elämän esittämisen merkitystä ja hakee nykyajan performatiivisuudelle vertailukohtia kaukaa kulttuurihistoriasta. Hakkaraisen neljäs romaani Dioraama ilmestyi syksyllä 2019 Tammen kustantamana. Romaani sijoittuu biologiseen museoon ja yhdistää tiedettä, taidetta ja sivistystä. Dioraama pohtii ihmisyyden simulointia, mielen ja kielen rakennetta ja rakkauden mielettömyyttä. Hakkaraisen viides romaani Marraseliö ilmestyi kesällä 2024. Se oli vuoden 2024 kaunokirjallisuuden Finlandia-palkintoehdokas. Kriitikko Maaria Ylikangas ylisti teosta Helsingin Sanomien arvostelussaan näin: "Marraseliössä on kaikki, mitä kirjallisuudessa rakastan: elävä taidesuhde, vaihteleva muoto, tekstiä eteenpäin vievä energia. Romaani on valtavan runsas ja silti ihmeen kevyt lukea." Hakkarainen toimi muotoiluun keskittyneen Muoto-lehden päätoimittajana vuosina 2005–2007. == Teokset == * * * Kristallipalatsi. Tammi, 2016. ISBN: 9789513191221. *Dioraama. Tammi, 2019. ISBN 978-952-04-0823-7. * Curiositas. Esineitä, tarinoita 1100–1917. Kansallismuseo, 2021.ISBN 978-951-616-307-2. * == Lähteet == Luokka:Suomalaiset kirjailijat Luokka:Suomalaiset päätoimittajat Luokka:Vuonna 1979 syntyneet Luokka:Elävät henkilöt
Ketohämähäkinruoho

Ketohämähäkinruoho (Thesium alpinum) on ruohokasvi santelikasvien heimossa. Se kasvaa 10–25 senttimetriä korkeaksi. Lehdet ovat 1,5–2,5 cm pitkät ja yhden millimetrin leveät. Kukka on nelilukuinen, väriltään valkoinen. Hedelmä on kaksimillinen vihreä pähkylä, joita muurahaiset levittävät. Ketohämähäkinruohoa kasvaa Euroopassa ja Kaukasuksen ympäristössä. Pohjoisimmillaan se esiintyy Etelä-Ruotsissa ja Baltiassa. Den virtuella floran: Spindelört (Thesium alpinum L.): Levinneisyys Maan pohjoisosassa. == Lähteet == Luokka:Santelikasvit Luokka:Loiskasvit
Talvipyöräily

Talvipyöräily tarkoittaa talvivarustein harjoitettavaa pyöräilyä talven ajan hyötyliikuntana tai harrastuksena.http://www.poljin.fi/pyorailijoille/talvipyoraily Pyöräily on talvella monesti rankempaa ja vaatii enemmän varustautumista kuin kesällä pyöräily. Talvipyöräilyssä voi varautua myös siihen, että pyörää voi joutua taluttamaan useammin kuin kesällä. Alueen talvipyöräilymahdollisuudet ovat hyvin riippuvaisia teiden kunnossapidosta. Monet valitsevat talvipyöräilyn liikkumismuodokseen välttääkseen autoilua sen ympäristövaikutusten vuoksi. Pyöräily myös edistää liikennemelun vähenemistä ja parantaa ilmanlaatua.https://pyorailytalvi.fi/pyoraillen-talvella == Talvipyöräilyyn valmistautuminen == === Pyörän varusteet === * Hämärässä ja pimeällä korostuu valojen tarve. Akkukäyttöisillä led-lampuilla saavutetaan tehokas valaistus eteen ja hyvin muille näkyvä punainen valo taakse. Dynamovaloista perinteinen renkaan kyljessä pyörivä ns. pullodynamo voi tukkeutua lumesta, joten napadynamo on varmempi valinta. *Nastarenkailla voidaan lisätä pitoa liukkautta vastaan. Viileässä renkaiden ilma puristuu kokoon, jolloin voi olla tarve lisätä renkaan ilmanpainetta.https://www.haveadrive.fi/2018/02/pakkaset- tulee-nain-rengaspaine-muuttuu-lampotilan-vaihtuessa/ * Pyörän vaijerit voivat jäätyä, jolloinka jarrut saattavat toimia huonommin talvella. Myös nestekäyttöiset levyjarrut saattavat toimia huonommin pakkasella. Jalkajarru ei jäädy, mutta saattaa lukkiutua helposti.https://kotiliesi.fi/terveys/liikunta-ja- painonhallinta/talvipyoraily-6-vinkkia-aloittamiseen-ja-sujuvaan-matkantekoon/ * Pyörän säilyttäminen ulkona talvella voi aiheuttaa lukon jäätymisen, jota voi ehkäistä lukkoa voitelemalla.https://fiksustikouluun.fi/blogi-pyoran- tarkastus-ja-huolto-talvea-varten/ Ulkosäilytyksen jäljiltä myös satula voi olla kostea tai luminen. Sen suojaukseen voi käyttää esimerkiksi muovipussia.https://www.pirkka.fi/niksi/riesaako-marka-pyoran-satula === Pukeutuminen === Talvella kannattaa suosia kerrospukeutumista ja tuulenpitäviä vaatteita ja asusteita.Pyöräily talvella Jyväskylä pyöräilyseura. Viitattu 4.12.2022. Lisäksi vilun tunnetta voi vähentää liikuskelemalla sisätiloissa jo ennen ulos lähtöä jolloin lihakset tuottavat lämpöä.https://yle.fi/uutiset/3-7821139 Ylen artikkeli Ankarissa olosuhteissa voi käyttää hengityksen lämmitintä. ==Katso myös== *Polkupyörän valot == Lähteet == * http://www.poljin.fi/pyorailijoille/talvipyoraily * http://www.liikenneturva.fi/www/fi/turvatieto/pyorailijat/talvipyoraily.php * https://hepo.fi/2020/11/25/varustevinkkeja-talvella-pyorailyyn/ === Viitteet === == Aiheesta muualla == * Perttu Kauppinen: Ei pelkkää masokismia . Helsingin Sanomat, 6.2.2012. * Vinkkejä talvipyöräilyn pukeutumiseen ja varusteisiin * Yle uutisten artikkeli talvipyöräilystä Luokka:Talvi Luokka:Pyöräily
Norberto Perini

Norberto Perini (6. kesäkuuta 1888 – 9. joulukuuta 1977) oli italialainen roomalaiskatolinen arkkipiispa. Hänet vihittiin papiksi 7. heinäkuuta 1912 ja nimitettiin Fermon arkkipiispaksi 22. lokakuuta 1941. Piispaksi vihkiminen seurasi 30. marraskuuta. Pääkonsekraattorina toimi Alfredo Ildefonso Schuster, jota avustivat Enrico Montalbetti ja Ettore Castelli.Catholic-Hierarchy.org: Archbishop Norberto Perini Perini osallistui Vatikaanin toiseen kirkolliskokoukseen. Hän jäi eläkkeelle 21. kesäkuuta 1976. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1888 syntyneet Luokka:Vuonna 1977 kuolleet
Hirvenkieli

Hirvenkieli eli hirvensaniainen (Asplenium scolopendrium, syn. Phyllitis scolopendrium) on saniaislaji raunioisten suvussa. == Ulkonäkö ja koko == Hirvenkieli kasvaa 15–50 senttimetriä korkeaksi. Sen maavarsi on lyhyt ja tummanruskeasuomuinen. Lehden lapa on kirkkaanvihreä, nahkea ja muodoltaan kielimäinen. Se on 3–6 cm leveä ja reunoiltaan aaltoileva tai nyhäinen. Lehden alapinnan juovamaiset itiöpesäkeryhmät ovat 8–18 millimetriä pitkät. == Levinneisyys == Pohjoismaissa hirvenkieltä tavataan harvinaisena luonnonkasvina Atlantin rannikolla Norjassa, Ruotsissa ja Tanskassa sekä Gotlannin saarella. Se on myös koristekasvi. == Lähteet == == Aiheesta muualla == * Suomen Lajitietokeskus: Hirvensaniainen (Asplenium scolopendrium) Luokka:Raunioiskasvit
Australian Kordillieerit

Australian Kordillieerit tai Iso Vedenjakajavuoristo () on vuorijono Itä- Australiassa. Yli 3 500 kilometriä pitkä vuorijono alkaa Queenslandin koilliskärjestä ja jatkaa sieltä itärannikkoa pitkin Uuden Etelä-Walesin läpi aina Victorian osavaltion länsiosaan saakka. Vuorijonon leveys vaihtelee noin 160–300 kilometrin välillä, ja sen korkein kohta on 2 228-metrinen Mount Kosciuszko. == Lähteet == == Aiheesta muualla == Luokka:Australian maantiede Luokka:Queensland Luokka:Uusi Etelä-Wales Luokka:Victoria (Australia) Luokka:Oseanian vuoristot Luokka:Vedenjakajat Luokka:Seulonnan keskeiset artikkelit
M/S Aurora (yhteysalus)

M/S Aurora () on suomalainen yhteysalus. Alus liikennöi Hiittisten saaristossa Kasnäsin ja Rosalan saaren välillä. Aluksen omistaa Suomen Lauttaliikenne, aiemmin Arctia Shippingin Saaristovarustamo. Aurora on rakennettu vuonna 1995 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auran sisaralus. == Aiheesta muualla == Aurora
Enerhodar

Enerhodar () on kaupunki Ukrainan kaakkoisosassa Zaporižžjan alueella. Se sijaitsee Dnepriin padotun Kah’ovkan tekojärven rannalla, 132 kilometriä aluekeskus Zaporižžjasta. Ukrainan tilastokeskus arvioi kaupungin väkiluvuksi 52 887 (2021). Vuonna 2001 väkiluku oli 56 180. Tuolloin asukkaista 57 prosenttia oli etniseltä taustaltaan ukrainalaisia ja 40 prosenttia oli venäläisiä. Lisäksi oli valkovenäläisiä, armenialaisia ja juutalaisia. Kaupunki on perustettu 1970 palvelemaan Zaporižžjan lämpövoimalaitoksen rakentamista ja toimintaa. Voimalaitoksen ensimmäinen 300 MW:n yksikkö käynnistettiin vuonna 1972. Vuonna 1981 alkoi sittemmin Euroopan suurimmaksi laajennetun ydinvoimalan eli Zaporižžjan ydinvoimalan rakentaminen (koordinaatit ), joka työllisti myös suuren joukon kaupungin asukkaista. Osana hyökkäyssotaansa ja pyrkimystä ottaa Ukrainan keskeisimpiä energiantuotantolaitoksia haltuunsa, Venäjä miehitti Enerhodarin 4. maaliskuuta 2022. Miehitystä vastaan pidettiin rauhanomaisia mielenosoituksia, mutta ainakin osaan niistä miehitysjoukot ampuivat. Miehitysarmeijan mittavien tuhotöiden ohella ohella esimerkiksi venäläisen ydinvoimayhtiö Rosatomin edustajat ryhtyivät laittomuuksiin pyrkimyksineen ottaa haltuunsa ukrainalainen ydinvoimala ja syöttää sieltä sähköä Venäjälle. 22\. toukokuuta 2022 uutisoitiin, että miehityshallinnon "pormestari" ja hänen henkivartijansa olisivat haavoittunut vakavasti räjähdysonnettomuudessa. Запорожская ТЭС, Энергодар.jpg|Zaporižžjan lämpövoimalaitos. Kernkraftwerk Saporischschja.JPG|Euroopan suurimpiin kuuluva Zaporižžjan alueen ydinvoimala Enerhodarissa, Dneprin rannalla. Merija Energodar P1060045.JPG|Kaupungintalo. ДК «Молодёжный». Энергодар.JPG|Kaupungin kulttuuritalo. ==Lähteet== ==Aiheesta muualla== Luokka:Enerhodar
Suomen ringettemaajoukkue

Suomen ringettemaajoukkue on maajoukkue, joka edustaa Suomea ringeten maailmanmestaruuskilpailuissa. Joukkue toimii Suomen Ringetteliiton alaisuudessa. Ringettemaajoukkue pelaa yleensä vain maailmanmestaruuskilpailuiden yhteydessä. Väliaikoina maajoukkue kootaan säännöllisesti yhteisiä leirejä varten. Suomen joukkue pelasi ensimmäiset maaottelunsa vuonna 1990 ja osallistui samana vuonna MM-kisoihin Kanadan Ontariossa. Suomi on voittanut maailmanmestaruuden kahdeksan kertaa. Lisäksi Suomi voitti vuonna 1998 eri puolilla Eurooppaa pelatussa World Summit -sarjassa Kanadan otteluvoitoin 3–2. Ringeten MM-kisojen tilastoja, Ringette Canada Maajoukkueen päävalmentajana on keväästä 2020 lähtien toiminut Pasi Kataja.Ringetteliitto 21.1.2011 == Sijoitukset MM-kisoissa == Kisat Paikka Sijoitus 1990 Gloucester 7. 1992 Helsinki 3. 1994 St. Paul 1. 1996 Tukholma 2. 2000 Helsinki 1. 2002 Edmonton 2. 2004 Tukholma 1. 2007 Ottawa 1. 2010 Tampere 1. 2013 North Bay 1. 2016 Helsinki 1. 2017 Mississauga 1. 2019 Burnaby 1. == Lähteet == *Suomen Ringetteliiton kotisivut === Viitteet === Maajoukkue Luokka:Ringettemaajoukkueet Ringette
M/S Falkö

thumb|M/S Falkö lähestymässä Innamoa M/S Falkö (entinen Jurmo, Sääminki III) on suomalainen yhteysalus. Falkö liikennöi Nauvon saaristossa muun muassa Norrskatan, Ahvensaaren, Maskinnamon, Innamon ja Seilin saariin. Vuosina 1988-99 Falkö palveli Hiittisten reittialueella. Aluksen omistaa Suomen valtion Arctia Shippingin Saaristovarustamo. Falkö on rakennettu vuonna 1976 Rauma-Repolan Savonlinnan telakalla ja liikennöi ensin Jurmo-nimisenä Iniön saaristossa sekä vuodesta 1983 vuonna 1987 tapahtuneeseen pidennykseensä asti Kiviapajan ja Savonlinnan välillä nimellä Sääminki III. Sen pituus on (pidennyksen jälkeen) 33,3 metriä ja leveys 6,6 metriä. Alukselle mahtuu 110 matkustajaa ja 8 henkilöautoa. Samaan tapaan on pidennetty myös sisaralukset Rosala ja Sääminki eli nykyiset Capella ja Rosala II sekä Satava. Falkö Luokka:Rauma-Repolan valmistamat alukset
Alvar Saukko

Alvar Johannes Saukko (28. marraskuuta 1929 Merijärvi – 6. tammikuuta 2007) oli suomalainen kansanedustaja. Hän toimi kansanedustajana vuosina 1975–1983. Hänet valittiin Keskustan listoilta Oulun läänin vaalipiiristä. Saukko toimi myös Suomussalmen kunnanjohtajana. Saukolle myönnettiin kunnallisneuvoksen arvonimi vuonna 1988. == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Merijärven kunnanvaltuutetut Luokka:Suomussalmen kunnanjohtajat Luokka:Oulun vaalipiiri Luokka:Vuonna 1929 syntyneet Luokka:Vuonna 2007 kuolleet
Valkotupsupöllönen

Valkotupsupöllönen (Otus brookii) on pöllöihin kuuluva yleinen lintu. Sitä tavataan Indonesiassa. Se on mahdollisesti hävinnyt Malesiasta. Sen elinpiiriä ovat subtrooppiset ja trooppiset kosteat vuoristometsät. ==Alalajit== Sillä on kaksi alalajia: * Otus brookii brookii (Sharpe, 1892) * Otus brookii solokensis (Hartert, 1893) ==Lähteet== ==Aiheesta muualla== * * Owlpages.com Luokka:Pöllöset
Hannes Råstam

Per Hannes Råstam (27. kesäkuuta 1955 Göteborg,Sveriges befolkning 1970, CD- ROM v 1.04, Sveriges Släktforskarförbund (2004) Ruotsi – 12. tammikuuta 2012 Göteborg, RuotsiGP viitattu 13.1.2012) oli ruotsalainen toimittaja ja muusikko (basisti). Råstam työskenteli vuodesta 1993 Ruotsin television palveluksessa. Hän sai Bonnierin suuren journalistipalkinnon 1998 Janne Josefssonin kanssa tekemästään Osmo Vallon kuolemaa koskevasta ohjelmasta. Vuonna 2005 hänelle myönnettiin sama palkinto "pitkäaikaisesta ja merkittävästä journalistisesta työstä". Hän on saanut myös Guldspadenin vuoden 2010 dokumentista Thomas Quick – att skapa en seriemördare,Råstam och Djiobaridis vann guldspadar SVT Rapport, 20 mars 2010 jota Ruotsin Granskningsnämnden för radio och TV alkoi tutkia, koska "ohjelma on ristiriidassa asiallisuuden vaatimusten kanssa".Medievärlden: Råstams Quickdokumentär fälls av Granskningsnämnden, 4.4.2011Granskningsnämndens beslut (dnr 10/00507) Dokumentit Thomas Quickista hän teki yhdessä taustatoimittaja Jenny Küttimin kanssa. Muusikkona Råstam soitti yhtyeessä Text & Musik sekä Rolf Wikströmin ja Mikael Wiehen kanssa, mutta erityisesti Björn Afzeliusin kanssa lähes kaksikymmentä vuotta. Råstamista julkaistiin muotokuvareportaasi lehden Filter syyskuun numerossa 2011. Jutussa, jonka otsikko on Grävarens testamenteGrävarens testamente , Filter #22, Råstam kertoi sairastavansa maksa- ja haimasyöpää. Kuolemaansa edeltävinä aikoina hän oli kirjoittamassa kirjaa Thomas Quickin tapauksesta. ==Julkaisut== * Hannes Råstam, Kuinka tehtiin sarjamurhaaja. Thomas Quickin tapaus, Johnny Kniga Kustannus, 2013 (Fallet Thomas Quick – Att skapa en seriemördare, Ordfront, Tukholma 2012). * Varför erkände dom? SVT 2008. * Thomas Quick, del 1: Säters Hemlighet (SVT 2009) * Thomas Quick, del 2: Berättaren (SVT 2009) == Lähteet== Luokka:Ruotsalaiset basistit Luokka:Ruotsalaiset toimittajat Luokka:Vuonna 1955 syntyneet Luokka:Vuonna 2012 kuolleet
Kun joki tulvii

Kun joki tulvii () on vuonna 1984 ensi-iltansa saanut yhdysvaltalainen draamaelokuva. Elokuvan on ohjannut Mark Rydell, ja pääosissa esiintyvät Mel Gibson, Sissy Spacek, Shane Bailey, Becky Jo Lynch, Scott Glenn, Don Hood, Billy ”Green” Bush, James Tolkan ja Andy Stahl. Kun joki tulvii kertoo tennesseeläisestä maalaisperheestä, joka joutuu taistelemaan tilansa puolesta pankkia ja myöhemmin tulvaa vastaan. Elokuva palkittiin Oscar-palkinnolla parhaista äänitehosteleikkauksesta. == Rooleissa == == Arvioita == Video- oppaassa vuodelta 1994 Kati Sinisalo harmitteli haalean kolmiodraaman pehmentävän elokuvan pääjuonta ja Mel Gibsonin vaikuttavan roolissaan vähän eksyneeltä. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * * * Luokka:Yhdysvaltalaiset draamaelokuvat Luokka:Vuoden 1984 yhdysvaltalaiset elokuvat Luokka:Mark Rydellin ohjaamat elokuvat Luokka:Parhaiden äänitehosteiden Oscar-palkinnon saaneet elokuvat
Harry & Son

Harry & Son on vuonna 1984 ensi-iltansa saanut draamaelokuva, jonka on ohjannut Paul Newman. Elokuvan pääosia esittävät Paul Newman, Robby Benson, Ellen Barkin ja Joanne Woodward. Elokuva oli taloudellinen epäonnistuminen ja sai osakseen kritiikkiä. ==Aiheesta muualla== * * * Luokka:Paul Newmanin ohjaamat elokuvat Luokka:Yhdysvaltalaiset draamaelokuvat Luokka:Vuoden 1984 yhdysvaltalaiset elokuvat
S/S Bengtskär

S/S Bengtskär oli suomalainen höyrylaiva. Alus hoiti reittiliikennettä Tenholan kirkonkylän ja Hangon välillä. == Valmistus == Alus valmistettiin vuonna 1875 Eriksbergin telakalla Göteborgissa Helsingfors-Skärgårds Trafik Ab:lle, joka sijoitti aluksen Helsingin länsisaariston liikenteeseen nimellä Adlercreutz.Turkusteamers.com == Palvelus == Adlercreutz kuljetti Helsingin länsisaaristossa rahtia ja matkustajia, kunnes se myytiin 1. joulukuuta 1890 Turkuun ÅSÅA:lle. Uudelta omistajaltaan se sai nimen Pargas. Alukselle tehtiin seuraavana vuonna muutostöitä ennen kuin se laitettiin Turun ja Kemiön Taalintehtaan Långvikenin reitille. Vuonna 1892 aluksen reittinä oli myös Turusta Paraisten Lofsdalin kautta Nauvon Prostvikiin. Alus myytiin vuonna 1906 Luotsilaitokselle Hankoon Bengtskärin majakkatyömaalle, jolloin se sai nimen Bengtskär. Se oli yhteysaluksena majakkatyömaan ja Hangon välillä. Majakkatyömaan valmistuttua seuraavana vuonna alus siirrettiin Helsingissä telakalle, ja se myytiin kauppias Arthur Leschille. Aluksen palattua telakalta uusi omistaja laittoi sen reitille Hangosta Bromarvin kautta Saloon. Alukselle tuli 2. marraskuuta 1907 Tenholasta 35 matkustajaa matkalle Hankoon. Pimeässä sumun haitatessa näkyvyyttä alus ajautui pois reitiltä, ja se törmäsi vedenalaiseen kariin. Paniikkiin joutuneiden matkustajien rynnättyä pelastusveneisiin toinen niistä kaatui ja sen matkustajat joutuivat veteen. Veteen joutuneista onnistuttiin pelastamaan toiseen veneeseen muut paitsi yhtä miestä lapsineen ja vanhempaa naishenkilöä. Alus romutettiin vuonna 1910 uppoamispaikalla. == Lähteet == Luokka:Höyrylaivat Luokka:Laivaonnettomuudet Suomessa
Jolkby

Jolkby on Kirkkonummen kunnanosa, joka sijaitsee Kirkkonummen keskustan koillispuolella n. 30 km Helsingistä länteen. Jolkbyn alue rajautuu etelässä Kirkkonummelta Jorvakseen vievään Vanhaan Rantatiehen, joka on lisäksi osa Kuninkaantietä, lännessä Vesitorninmäkeen, pohjoisessa Keskusmetsään ja idässä Killinmäkeen. Tien eteläpuolelta löytyvät asuinalueet Heikkilä ja Laajakallio, jotka muodostavat Jolkbyn kanssa löyhän yhteenliittymän ja alueilla on muun muassa yhteinen asukasyhdistys. Idässä Jolkbyn lähistöltä löytyy Killinmäki, joka on tunnettu muun muassa keskuslaitoksestaan. Jolkby on saanut nimensä Kirkkonummen keskustan liepeillä sijaitsevan Jolkbyn kartanon mukaan. Samaa nimeä kantavat muun muassa keskustan läpi virtaava joki Jolkbyån sekä paremmin vesitorninmäkenä tunnettu Jolkbybergen. Jolkbyn kartanon Röman-sukuiset omistajat ovat vaikuttaneet vahvasti alueen kehitykseen, sillä he ovat antaneet maat, joilla on nyt aiemmin sairaalana toiminut kunnanvirasto ja kunnanlääkärin virka-asunto, nykyinen kuvataidekoulu. Jolkbyn asuinalue on rakennettu pääasiassa 1980-luvulla. Alueella on myös Heikkilän koulu sekä Jehovan todistajien valtakunnansali. == Lähteet == == Aiheesta muualla == Jolkbyn-Heikkilän-Laajakallion asukasyhdistyksen sivut Luokka:Kirkkonummen kylät
Trumpettiahvenet

Trumpettiahvenet (Latridae) on ahvenkaloihin kuuluva heimo. Heimon lajeja tavataan Australian ja Uuden-Seelannin, Chilen ja eteläisen Afrikan rannikolta trooppisista ja lämpimän lauhkeista vesistä. Monet trumpettiahvenista ovat suosittuja urheilukalastuksen kohteita ja arvostettuja ruokakaloja. ==Taksonomia== Trumpettiahveniin kuuluu lähteestä riippuen 3-5 sukua ja 9-12 lajia. Trumpettiahvenet ovat läheistä sukua naamioahvenille (Cheilodactylidae) ja molekyylifylogeneettisten ja morfologisten tutkimusten perusteella osa naamioahveniin luokitelluista lajeista saattaa kuulua trumpettiahvenien heimoon. Esimerkiksi eräät tutkijat sijoittavat trumpettiahveniin suvut Acantholatris ja Nemadactylus, jotka usein luokitellaan naamioahveniin. ==Anatomia== Ruumiinmuodoltaan trumpettiahvenet ovat pitkänomaisia kaloja. Kaloilla on pitkä ja hyvin piikikäs selkäevä ja selkäevän keskellä on syvä lovi, joka jakaa selkäevän piikikkääseen ja pehmytruotoiseen osaan. Pyrstöevä on lajeilla haarautunut ja vatsa- ja rintaevät ovat pienehköt. Trumpettiahventen suu on melko pienikokoinen ja hampaat ovat pienet ja terävät. ==Lähteet== Luokka:Aurinkoahvenkalat
Patrice Neveu

Patrice Neveu (s. 29. maaliskuuta 1954) on ranskalainen jalkapallovalmentaja ja entinen puolustaja. ==Ura== Neveu pelasi urallaan Ranskan alasarjoissa saavuttamatta suurempaa menestystä. Hän lopetti uransa vuonna 1989 ES L’lle-d’Ellen joukkueessa. Valmennusuransa Neveu aloitti heti pelaajauransa lopettamisen jälkeen vuonna 1989 AS Saint-Martin-de-Réssä. Kahden kauden jälkeen hän siirtyi Vendée Fontenay Footin peräsimeen ja toimi amatööriseuran päävalmentajana aina marraskuuhun 1998 saakka. Vendéestä Neveu siirtyi Nationalissa pelanneen AS Angoulêmen päävalmentajaksi kauden 1998–99 loppuun ja johdatti seuran Coupe de Francessa aina puolivälieriin saakka. Angoulêmestä hän siirtyi Nigerin päävalmentajaksi ja jatkoi uraansa Afrikassa tunisialaisseura Club Olympique de Médeninen päävalmentajana. Neveun johdolla Médenine voitti kaudella 2000–2001 Tunisian 1. divisioonan mestaruuden ja nousi pääsarjaan. Kesäkuussa 2002 Neveu jätti Médeninen ja siirtyi kiinalaisen Dalian Shiden tekniseksi johtajaksi. Pesti päättyi kuitenkin jo joulukuussa, kun Neveustä tuli Shanghai Lianchengin päävalmentaja. Kiinasta Neveu palasi Afrikkaan kesäkuussa 2004, kun hänestä tuli Guinean maajoukkueen päävalmentaja. Hän johdatti joukkueen Afrikan mestaruuskisojen puolivälieriin 2006. Karsinnat seuraaviin kisoihin sujuivat kuitenkin kehnosti ja Neveu erosi tehtävästään joulukuussa 2006.Neveu confirms Guinea exit Helmikuussa 2007 Neveu jatkoi uraansa egyptiläisseura Ismailyn peräsimessä.Neveu takes charge of Ismaili Hän johdatti seuran liigassa hopealle kauden päätteeksi. Seura erotti Neveun elokuussa 2007, kun hän ei palannut lomaltaan johtamaan seuran harjoituksia.Ismaili sack Neveu Maaliskuussa 2008 Neveu palasi maajoukkuevalmentajan tehtäviin Kongon demokraattisen tasavallan joukkueen peräsimessä.Neveu confirmed as DRC coach Maan jalkapalloliitto ei uusinut Neveun sopimusta huhtikuussa 2010 joukkueen heikon menestyksen vuoksi.The Leopards are looking for a new coach Helmikuun alussa 2012 Neveu teki kaksivuotisen sopimuksen Mauritanian maajoukkueen päävalmentajan tehtävästä.Neveu, nouveau sélectionneur Neveun johdolla Mauritania kipusi FIFA-rankingissa sijalta 206 parhaimmillaan sijalle 133.Le Bonnevalais Patrice Neveu revient sur ces 30 mois passés en Mauritanie Arvokisoihin asti Mauritania ei kuitenkaan Neveun alaisuudessa selvinnyt. Hän sai potkut elokuussa 2014 Mauritanian pudottua Afrikan mestaruuskilpailuiden karsinnoissa Ugandalle.Neveu limogé Joulukuussa 2015 Neveusta tuli Haitin maajoukkueen päävalmentaja.Patrice Neveu nommé sélectionneur d'Haïti Neveu jätti tehtävänsä joulukuun lopulla 2016 maksamattomien palkkojen vuoksi.HAITI: PATRICE NEVEU JETTE L’ÉPONGE ==Meriitit== * AM-puolivälierät: 2006 * Tunisian 1. divisioona: 2001 * Division d'Honneur Vendée: 1992 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1954 syntyneet Luokka:Elävät henkilöt
Nordjobb

Nordjobb on pohjoismainen työmarkkinaohjelma, joka aloitti toimintansa vuonna 1985. Ohjelman omistaa Norden-yhdistysten liitto (NYL) ja sitä rahoitetaan Pohjoismaiden ministerineuvoston, kansallisten viranomaisten ja osin projektirahojen avulla. Nordjobbia koordinoi pohjoismainen sihteeristö Malmössä, mutta Nordjobbin toimintaa on kaikissa pohjoismaissa eli Tanskassa, Suomessa, Islannissa, Norjassa ja Ruotsissa, sekä itsehallintoalueilla Färsaarilla, Grönlannissa ja Ahvenanmaalla. Nordjobb ei tavoittele voittoa ja on puolueellisesti sitoutumaton. Vuosittain Nordjobb välittää noin 700-800 työpaikkaa 18-30-vuotiaille pohjoismaalaisille ja eurooppalaisille nuorille. Nordjobbin peruskonseptiin kuuluu työpaikan ja asunnon välittäminen ja kulttuuri- ja vapaa-ajan ohjelman järjestäminen osallistujille. Perustamisensa jälkeen Nordjobb on ehtinyt hankkia kesätyön yli 25 000 pohjoismaiselle nuorelle. == Tavoite == Nordjobb tähtää nuorten liikkuvuuden parantamiseen pohjoismaisilla työmarkkinoilla ja erityisesti panostetaan nuorisotyöttömyyden torjumiseen Pohjoismaissa. Nordjobb lisää myös nuorten tietämystä Pohjoismaista sekä kiinnostusta pohjoismaisiin kieliin ja kulttuureihin. == Lähteet == * http://nordjobb.org, Nordjobb * http://www.pohjola-norden.fi, Pohjola-Norden * http://hallonorden.org, Haloo Pohjola * http://www.pnn.fi, Pohjola-Nordenin Nuorisoliitto Luokka:Pohjoismaiden neuvosto Luokka:Työ
Mrs. Soffel

Mrs. Soffel on vuonna 1984 ensi-iltansa saanut draamaelokuva, jonka on ohjannut Gillian Armstrong. Se kertoo vankilanjohtajan vaimon ja erään vangin välisestä traagisesta romanssista, joka yltyy yhteiseksi pakomatkaksi. Tarina perustuu Pittsburghissa vuonna 1901 tapahtuneeseen Buck McGovernin ja the Biddle Boysin tapaukseen. Elokuvan pääosia esittävät Diane Keaton, Mel Gibson, Matthew Modine, Edward Herrmann, Trini Alvarado, Jennifer Dundas, Danny Corkill, Harley Cross, Terry O’Quinn ja Maury Chaykin. Elokuva oli mukana Berliinin elokuvajuhlilla vuonna 1985. Elokuva oli Harley Crossin ensimmäinen. == Rooleissa == ==Arvioita== Video-oppaassa vuodelta 1994 Asko Alanen kuvailee elokuvaa tyylikkäästi ohjatuksi mutta tavanomaisuuksiin puutuvaksi romanssiksi. Hän antaa Mrs. Soffelille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Luokka:Tositapahtumiin perustuvat elokuvat Luokka:Yhdysvaltalaiset draamaelokuvat Luokka:Vuoden 1984 yhdysvaltalaiset elokuvat Luokka:Gillian Armstrongin ohjaamat elokuvat
Death of a Prophet

Death of a Prophet - The Last Days of Malcolm X on vuonna 1981 julkaistu tunnin pituinen televisioelokuva. Elokuvan pääosia esittävät Morgan Freeman, Yolanda King, Yusef Iman, Sonny Jim Gaines, Kirk Kirksey, Charles Griffin, James DeJongh, Salaelo Maredi, Ossie Davis ja Tommy Redmond Hicks. Elokuvan on ohjannut Woodie King Jr.. ==Aiheesta muualla== * Luokka:Vuoden 1981 yhdysvaltalaiset elokuvat Luokka:Yhdysvaltalaiset televisioelokuvat
Puttanjoki

Puttanjoki (myös nimellä Puttaanjoki ja Puttanoja) on vähävetinen joki Vehmaalla. Joki saa alkunsa Vihtijärvestä ja laskee Saaristomereen Mynälahden länsiosaan. Puttanjoen valuma-alueen koko on 95 km² ja sen järvisyys on 1,3 %, metsäisyys 55 % ja peltojen osuus 36 %. Turvemaata ei valuma-alueeseen kuulu. Puttanjoen valuma-alueen tunnus on 82.056. == Vesistön tila == Puttanjoen vesi on käyttökelpoisuudeltaan välttävä. Joen vesi on ajoittain hyvin hapanta johtuen valumalueen happamista sulfidimaista. Vehmaan jätevedenpuhdistamon vedet lasketaan Puttanjokeen, mutta niiden osuus kokonaiskuormituksesta on kuitenkin vähäinen. Joen vedenlaadussa on ajoittain ollut hygieniaongelmia ja talvella typpipitoisuus on noussut ajoittain hyvin suureksi. Lietelannan levitys vaikuttanee joen tilaan merkittävästi. == Lähteet == == Aiheesta muualla == * * Luokka:Vehmaan luonto Luokka:Suomen joet Luokka:Saaristomereen laskevat vesistöt
Puhas

Puhas Oy on kunnallinen jätehuoltoyhtiö, jonka omistavat Joensuu, Ilomantsi, Kontiolahti, Liperi ja Polvijärvi. Toiminta-alueella on noin 110 000 asukasta. Yhtiö aloitti tällä nimellä vuonna 2012; aikaisempi nimi oli Joensuun Seudun Jätehuolto Oy. Puhas hoitaa keskitetysti kilpailutetut seka- ja biojätteen kuljetuspalvelut. Yhtiö omistaa Joensuussa sijaitsevan Kontiosuon jätekeskuksen. Lisäksi sillä on kotitalousjätteiden ekopisteitä, vaarallisten jätteiden ja käytöstä poistettujen sähkölaitteiden vastaanottopisteitä ja jätehuollon palveluneuvontaa. ==Lähteet== *Joensuun uutiset; Joensuun kaupungin tiedotuslehti 1/2012 *Puhas oy === Viitteet === Luokka:Joensuulaiset yritykset Luokka:Suomalaiset jätehuoltoyhtiöt Luokka:Suomalaiset julkisomisteiset yhtiöt
Masaya

Masaya voi tarkoittaa seuraavia: * Masaya, departementti Nicaraguassa * Masaya, kaupunki Nicaraguassa, Masayan departementin pääkaupunki * Masaya, tulivuori Nicaraguassa * Masaya Aoyama, Reiko Yoshidan piirtämä shōjo-manga * Masaya Kimura (s. 1986), japanilainen hiihtäjä.